The Colony

The Colony er en canadisk postapokalyptisk science fiction-grøsser fra 2013, regissert av Jeff Renfroe. Hovedrollene spilles av  Laurence Fishburne, Kevin Zegers og Bill Paxton.

 Sammendrag 
Innen år 2045 har mennesker bygd vær-maskiner for å kontrollere de voksende klima-forandringene på grunn av økende global oppvarming. Maskinene blir ødelagt når det plutselig begynner å snø kraftig, og det slutter ikke å snø. Mennesker flytter til underjordiske bunkere for å slippe ekstrem kulde. Det er vanskelig å kontrollere sykdommer, og produsere nok mat. To soldater, Briggs (Laurence Fishburne) og Mason (Bill Paxton) er sjef for en slik bunker, Colony 7. Briggs, Sam og Graydon reiser til nærliggende Colony 5 etter å ha mottatt et nødsignal. Briggs lar Sams kjæreste Kai (Charlotte Sullivan) ha ansvar for Colony 7, mens han er borte - til Masons ergrelse.

De finner Colony 5 dekket i blod. De finner en beboer, Leland, som nevner et område mye lenger unna hvor snøen har begynt å tine opp. Men en tidligere ekspedisjon ledet kannibaler tilbake til Colony 5 hvor en drapsorgie fulgte. De prøver ta med Leland til Colony 7, men han nekter. Graydon og Briggs blir drept av kannibaler, og Sam kommer seg unna. Kannibalene følger etter til Colony 7, og mange innbyggere blir drept. Sam, Kai, Briggs 'datter Nara og noen få overlevende kommer seg unna, men kolonien blir ødelagt. De overlevende samler frø som de kan dyrke mat av, og begir seg til det avsidesliggende området hvor snøen har begynt å smelte.

 Rolleliste 
 Laurence Fishburne som Briggs
 Kevin Zegers som Sam
 Bill Paxton som Mason
 Charlotte Sullivan som Kai
 Lisa Berry som Nara
 Atticus Dean Mitchell som Graydon
 Julian Richings som Leland

 Referanser 

 Eksterne lenker 


Kategori:Filmer fra 2013
Kategori:Canadiske science fiction-filmer
Kategori:Canadiske actionfilmer
Kategori:Canadiske skrekkfilmer
Kategori:Postapokalyptiske filmer
Kategori:Dystopiske filmer
Kategori:Filmer satt til 2040-årene
Kategori:Engelskspråklige filmer